જામનગર શહેરના વિવિધ વિસ્તારોમાંથી રખડતા ગૌ વંશને પકડીને કોર્પોરેશનના બે ઢોર વાડામાં રાખવામાં આવે છે, અહીં ક્ષમતા કરતા વધુ ઢોર, નિયત કરતા ઓછો ઘાસચારો અપાતો હોવાની અને પશુ ડોક્ટર ફરજ ઉપર ગેરહાજર રહેતા હોવાની વારંવાર ફરિયાદો સામે આવતી રહી છે, જેના કારણે મોટી સંખ્યામાં પશુ મોતને ભેંટ્યાનો આરોપ ઉઠ્યો છે, તંત્ર જોકે બધું વ્યવસ્થિત ચાલતું હોવાનો દાવો કરે છે સંદેશ ન્યુઝ ની ટીમ જયારે ઢોરવાડામાં અબોલ જીવ વિશેની પૃષ્ટિ કરી ત્યારે આ ઢોર-ડબ્બામાં મુલાકાત લેતાની સાથે હ્ય્દય કંપાવનારા દ્રશ્યો જોવા મળ્યા હતા અને ઢોર ડબ્બમાં રહેલા પશુઓનાં મોત તેમજ દયનીય પરિસ્થિતિથી ભારે અરેરાટી ફેલાઈ ગઈ હતી.